Laerskool Bakenkop - LEER MEER
By Laerskool Bakenkop geleë in Wierdapark word sukses verseker deur die professionele onderrigspan wat leerlinge aanspoor tot selfstandige en kreatiewe leer en toepassing met Christelike waardes en uitstekende tegnologiese hulpmiddels.
Ons fokus op POTENSIAAL en nie net op PRESTASIES nie. Ons kweek 'n gesindheid en begeerte om te groei en gewilligheid om te help.
Ons het hoë verwagtinge en standaarde - maar verwag nie die onmoontlike nie.
Alles gaan gepaard met Positiewe aanmoediging wat ons personeel met soveel passie uitleef en die balans tussen die beste akademiese, kulturele en sportgeleenthede met die klem op gelukkige kinders wat hulle volle potensiaal ontwikkel.
Die leerders en personeel moet hulleself elke jaar verbeter Geen jaar na jaar dieselfde. GROEI is uiters belangrik!
Speelruimte is vir ons baie belangrik en ons groen gras orals in die skool getuig daarvan.
Ons hou van variasie gebruik gedurende klastyd soos musiek, videos, rolspel.
Ons gee om vir elke kind. Ons stel doelwitte vir die leerders - klein treetjies vir treetjies. Leerders skryf hulle mylpale en suksesse neer, ongeag van die prestasies.
Ons ontwikkel leiers vir die toekoms, gee ekstra takies vir die voorlopers. Ons leer mekaar van empatie om om te gee, verhoudings te bou en tyd te maak vir ander kinders.
Dan stuur ons hierdie juwele in die wêreld in en die sukses stories moet om 'n koppie koffie bespreek word!
Om te wen is lekker, om deel te neem nog lekkerder en om dit te geniet die beste!
Dis Laerskool Bakenkop se 'Bybel"; alle inligting verskyn daar en moet u asb daarvan gebruik maak.
D6 Connect bied die volgende funksies aan:
Gebruikers word ingelig en op datum gehou van die aktiwiteite van die leerders en skool
Relevante en opgedateerde inligting (bv: skool se kontakpersone en skoolrekeninge)
Laat gebruikers toe om:
Direk te antwoord op navrae van die skool (Vervanging van tradisionele skeurstrokies)
Veranderinge aan te bring aan ouers en leerders se persoonlike data op die skool se databasis
Algemene navrae direk aan die skool te stuur en terugvoer daarop te ontvang
Leerderafwesighede aan te meld
U kry ook toegang tot kind-spesifieke funksies:
Kliek hier om die program af te laai: https://connect.d6.co.za/login
Kliek hier vir hulp as u sukkel om die program af te laai. https://drive.google.com/file/d/1sPn1iTh3TqN4tzN69-UKVkJM4lCHpVF8/view
Druk hier om die gedragskode van die leerders af te laai
A = AKADEMIESE OORTREDINGS WORD U DADELIK GESKAKEL.
B = GEDRAG OORTREDINGS
Die A en B-dissiplinestelsel is nou gerekenariseer, alhoewel daar punte toekennings by elke oortreding is, sal die ernstigheid van die oortredings bestuur word deur middel van die volgende kommunikasie aan ouers/voogde.
BRIEF 1 - Na 50 punte per kwartaal
Klasonderwyser stuur brief huis toe waarop ouer reageer met skeurstrokie
BRIEF 2 - Na 'n verdere 50 punte of direkte 100.
Oueronderhoud of telefonies met Mnr Disney Evans.
BRIEF 3 - Na 'n verdere 50 punte
Oueronderhoud met Mnr. W.J. Fourie.
BRIEF 4 - Na 'n verdere 50 punte
Ouers en leerder sal voor Beheerliggaam moet verskyn.
Hoop dat ouers/voogde die personeel se hande sal versterk en daadwerklik sal help dat ons die probleme so gou as moontlik oplos, om verdere briewe te vermy.
Gr. RR & R inskrywings vir 2023 het reeds 1 Feb 2022 oopgemaak.
Inskrywingsvorms was by voedingskleuterskole uitgedeel. Indien jou kind nie in die kleuterskole is nie is julle nogsteeds baie welkom om in te skryf. E-pos
Die opedag vir Gr. RR en Gr R 2023 het reeds plaasgevind op 14 Maart 2022.
Ouers is nogsteeds welkom om in te skryf!
Afskrif van leerder se geboortesertifikaat
Afskrif van ouers se ID's
Bewys van Verblyf
Nuutste rapport (vir Gr 1 - 7 leerders)
Die merietestelsel is 'n aanvulling tot die gedragskode van die skool.
Die toepassing van die merietestelsel het ontstaan uit die gedagte om leerders se goeie gedrag aan te moedig en te beloon. Voorts is verwag die positiewe benadering ook positiewe verhoudinge tussen personeel en leerders en tussen leerders onderling sal bevorder. Die merietestelsel dra ook by tot die keuse wat 'n kind maak dat hy 'n meriete vir 'n optrede kan kry, wat positief is, of dat hy 'n negatiewe gedragskode kan kry.
Die merietestelsel werk veral vir die kleiner Gr. R - Gr. 5 leerder goed tot baie goed. Elke leerder kry 'n gesindheidskaart. Die graad 6 en 7-personeel gee ook aan hul merietes. Die groter leerders het al geleer dat positiewe gedrag vir hom/haar voordeel inhou. Die graad 6-leerders word ingedeel in werkgroepe, om hul ontluikende abstrakte denke te stimuleer, hul leefwêreld te verruim en nuwe ervarings op hul lewenspad te bring. Die graad 7-leerders het normaalweg 'n besige skoolprogram waarby hul kan inskakel, hul word as leiers verkies, kan op eie keuse aansoek doen om as 'n Bakiejollers gekies te word en is die "groot kinders" van die skool. Die akademiese program fokus ook op abstrakte denke en voorbereiding vir hul hoërskooljare wat voorlê.
Twee tot drie keer per kwartaal roep die Hoof die leerders vir merietes. Die Hoof stempel die leerders se gesindheidskaart en gee aan hulle 'n verrassing.
Merietes word onder Bakiestergedrag in huiswerkboek aangeteken.
In Januarie 1982 het die skool onder die dak van Laerskool Wierdapark begin. Die skool het toe bekend gestaan as Tweede Laerskool Wierdapark onder leiding van die waarnemende hoof, mnr PSN Swart. Op 23 April het ons ons eie gebou betrek en almal het van die "Veldskool" gepraat. In Oktober 1982 het die skool die naam Laerskool Bakenkop gekry. Ons skoollied is deur wyle Koos du Plessis geskryf en die woorde "trou aan ons eie" is as leuse gekies. Ons skoolwapen is op 20 Februarie 1984 deur die Buro van Heraldiek goedgekeur.
Ons skool sal op 23 April 2022 40 jaar oud wees en beplan ons n groot reunie vir al die oud Bakies!
REËLS IN VERBAND SKOOLDRAG EN SPORTDRAG:
Vanaf Januarie 2017 is skoolbaadjies beskikbaar vir Gr 4 - 7 leerders.
Ouers word versoek om die voorgeskrewe skool - en sportdrag by die skool se amptelike leweransiers te koop. (Sien Verskaffers van Skooldrag). Dit verseker eenvormigheid en bied 'n beter beeld vir die skool. Die leweransiers verseker u van die absolute kwaliteit wat die skool en sportklere betref. Nuwe leerders kry drie weke geleentheid om skooldrag aan te skaf. As die nood druk en jy nie nuwe klere vir jou kind kan koop nie, kom besoek gerus ons Blitzi Boetiek by die skool. Dis waar jy goeie tweede handse klere kan kom koop. Daar is tot 'n aantrek hokkie waar jy veilig agter 'n toe gordyn kan klere aanpas. Tannie Annelie van Wyk doen baie moeite met die versorging van die klere en boetiek. Skakel haar gerus as jy klere benodig.
Druk hier om die volledige dokument af te laai.
Die kwartaalprogramme is onderhewig aan veranderinge en is ook te vind in die D6 connect vir ons ouers en leerders. Om die D6 connect af te laai gaan na Algemeen.